Document ID: 32010R0730

A BIZOTTSÁG 730/2010/EU RENDELETE
(2010. augusztus 13.)
a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló 73/2009/EK tanácsi rendelet III. címében előírt egységes támogatási rendszer végrehajtására vonatkozó részletes szabályok megállapításáról szóló 1120/2009/EK rendelet helyesbítéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 142. cikke d) pontjára,
mivel:
(1)
Az 1120/2009/EK bizottsági rendelet (2) 19. cikke (2) bekezdésének második albekezdése meghatározza a különleges helyzetben lévő mezőgazdasági termelők részére a nemzeti tartalékból kiosztható támogatási jogosultságok felső határát, amelynek meg kell egyeznie a mezőgazdasági termelő részére a szóban forgó rendelet 17. cikkének megfelelően kiosztható jogosultságok teljes számával. A szöveg azonban ehelyett helytelenül a rendelet 22. cikkére utal. Ezt a hibát - az 1120/2009/EK rendelet alkalmazásának időpontjától kezdődő hatállyal - helyesbíteni kell.
(2)
Az 1120/2009/EK rendeletet ezért ennek megfelelően helyesbíteni kell.
(3)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
Az 1120/2009/EK rendelet 19. cikke (2) bekezdésének második albekezdésében a „22. cikk” szövegrész helyébe a „17. cikk” szövegrész lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2010. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. augusztus 13-án.

Labels: 20
6